**DECIZIA ETAPEI DE ÎNCADRARE**

**Nr. XX din xx.08.2024**

Ca urmare a solicitării de emitere a acordului de mediu adresate de **COMUNA ALUNIȘ** cu sediul în comuna **Aluniș**, sat Aluniș, nr. 83, judeţul Cluj, înregistrată la APM Cluj cu nr. 22969/02.11.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 22969/02.11.2023, nr. 2185/02.02.2024, nr. 2109/02.02.2024, nr. 5707/08.03.2024, nr. 7241/21.03.2024, nr. 8698/08.04.2024, nr. 11083/13.05.2024, nr. 8145/02.04.2024, nr. 7013/20.03.2024, nr. 11422/16.05.2024 și a consultărilor desfăşurate în cadrul şedinţei Comisiei de Analiză Tehnică din data de 09.04.2024, că proiectul ***,,* Extindere rețea apă potabilă în localitățile Pruneni, Corneni și Vale, Comuna Aluniș, jud. Cluj*”***  în com. Aluniș, sat Pruneni, Corneni, Vale, județul Cluj***,*** **nu se supune evaluării impactului asupra mediului și nu se supune evaluării SEICA**.

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13. a)** Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediulu***,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG aprobat, cu HCL Aluniș nr. 8/2002 prelungită cu HCL Aluniș nr. 35/2022.

* Conform Certificatului de Urbanism nr. 1383/18.10.2023, emis de Consiliul Județean:
* Imobilul este situat in intravilanul și extravilanul comunei Aluniș, în afara perimetrului de protecție a valorilor istorice și arhitectural-urbanistice.
* Destinația stabilită prin planurile de urbanism și de amenajare a teritoriului aprobate: pentru terenul situat în intravilan – Zona pentru căi de comunicație rutiere
* Funcțiunea dominantă: căi de comunicație și construcții aferente,
* Funcțiuni complementare: servicii compatibile funcție de bază a zonei, rețele tehnico-edilitare, spații verzi,
* Utilizări admise: unități ale intreprinderilor de transporturi rutiere teritoriale, garaje publice, parcaje publice, spații de staționare, zone verzi laterale, lucrări de terasamente, zone de protecție împotriva poluării vizuale, fonice, olfactive
* Utilizări interzise: nu s-au stabilit
* Funcțiune dominantă: drumuri de exploatație agricolă în extravilan
* folosința actuală: a terenului este căi de comunicație rutieră;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

Conform deciziei nr. 296/CJ din 02.02.2024, emisă de AN Apele Române, ABA Someș-Tisa, SGA Cluj, pentru proiectul propus nu este necesară elaborarea SEICA, întrucât lucrările prevăzute vor fi fără impact asupra corpului de apă de suprafață Valea Mărului și afluenți; RORW2.1.31.26\_B1,

**IV.** **Caracteristicile proiectului**

* **Amplasament:** parcela studiată se află în intravilanul și extravilanul Comunei Aluniș, zonele Pruneni, Vale și Corneni și are o lungine de 2790 ml pentru Pruneni, 1740 ml pentru Vale și 5283 ml pentru Corneni.
* **Descriere succintă a proiectului:**

**Se propun:** Lucrări de extinderea sistemului de alimentare cu apă potabilă.

Distributia se va executa liniar (ramificat).

Executia se va face din teava de polietilena de inalta densitate cu diametrul de 63 mm pentru zona Pruneni, diametrul de 63 mm si 110 mm pentru zona Vale si Corneni.

Conductele de distributie din cele 3 zone vor fi pozate la o adancime de 1,10÷1,20 m fata de generatoarea superioara a conductei.

Pe retele s-au amplasat camine de vane care sa poata sa sectioneze in caz de incendiu pe diferite sectoare functionalitatea alimentarii cu apa.

Pe retelele de apa nu s-au amplasat hidranti de incendiu exteriori.

Pentru consumatori s-au prevazut 857 m teava PEID D = 32mm şi 103 camine bransament Dn 1000.

Bransamentele constau in montarea de camine de bransament complet echipate legate la reteaua de alimentare cu apa.

Întrucat sistemul actual de alimentare cu apa al comunei Alunis functioneaza sub presiune, din zona de captare este necesar recostituirea sistemului pentru a functiona in zona de extindere gravitational. Astfel la capatul instalatiei de alimentare cu apa existenta al comunei Alunis se va amplasa un rezervor tampon suprateran de 12 mc pentru localitatea Pruneni si un rezervor tampon suprateran de 20 mc pentru localitatile Vale si Corneni. Langa fiecare rezervor tampon va fi prevazut un grup de pompare SPAP (1A+1R) pentru a se asigura presiunea necesara transportului apei pe aductiunea noua in statiile de tratare si rezervorul de inmagazinare V=15 mc necesar extinderii retelei de alimentare cu apa in localitatea Pruneni, V=25 mc pentru Vale si V=30 mc pentru Corneni.

**Tratarea apei**:

Pentru tratarea apei s-a propus o instalatie de post-clorinare, pentru fiecare zona in parte, care va asigura:

- reducerea materiilor minerale aflate în suspensie în apa captată;

- reducerea substanțelor organice aflate în suspensie în apa captată;

- reducerea concentrației apei captate în fier și mangan;

- eliminarea gustului și a mirosurilor neplăcute a apei;

- dezinfecția bacteriologică.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

 a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. 57-CJ din 07.06.2024:***

1.Pe parcursul executiei lucrarilor si dupa, constructorul si beneficiarul au obligatia de a asigura scurgerea libera a apelor, depozitarea de materiale sau stationarea utilajelor in albie fiind interzisa. In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.

2.Orice modificare fata de Documentatia tehnica si a Proiectului vizate spre neschimbare si a proiectului, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.

**3.Începerea execuţiei se va anunţa obligatoriu cu 10 zile înainte la Sistemul de Gospodărire a Apelor Cluj.**

**4. Recepţia lucrărilor se va realiza oligatoriu în prezenţa delegatului Sistemului de Gospodărire a Apelor Cluj.**

5. După finalizarea lucrărilor si inainte de punerea in functiune beneficiarul are obligația de a solicita ***Autorizaţia de gospodărire a apelor***, în conformitate cu prevederile Legii Apelor nr. 107/1996 cu completările şi modificările ulterioare.

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

 n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

dr. ing Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

Ing. Luisa OPREA cons. Ligia STANCA